बेटी के हत्यारे को फांसी दिलाने के लिए फोटो लिए पिता घूम रहा हर कहीं

गया. बिहार के गया जिले की पांच साल की बच्ची की रेप कर हत्या कर दी गई थी। पुलिस ने आरोप को गिरफ्तार कर लिया है, लेकिन बच्ची के पिता का कहना है कि जबतक आरोपी को फांसी न मिले मेरी बेटी के साथ इंसाफ नहीं होगा। न्याय की गुहार लिए बच्ची का पिता हर कहीं बेटी की फोटो लिए घूमता है। वह बेटी की फोटो को अपनी साइकल पर टांगकर जहां भी जाता है ले जाता है। उसे डर है कि ऐसा न करने पर जिला प्रशासन इस मामले को भूल न जाए।

किसी और के साथ न हो ऐसा

- इस संबंध में बच्ची के पिता कहते हैं कि भले ही मेरी बेटी का हत्यारा गिरफ्तार हो गया हो, लेकिन वह दरिंदा आज भी जिंदा है।

- किसी और बच्ची के साथ ऐसा न हो इसलिए मैं न्याय की मांग करते हुए घूम रहा हूं। मेरी बेटी ने किसी का कुछ नहीं बिगाड़ा था।

- उसने न कोई अपराध किया था और न कोई गलती फिर भी उसके साथ ऐसा किया गया। वह तो अपने घर के बाहर खेल रही थी।

- बच्ची के पिता नगर निगम में वाहन चालक हैं। वह कहते हैं कि आरोपी आज भी जिंदा है और न जाने कितने लोगों को अपनी हवस का शिकार बनाएगा।

- उसे फांसी की सजा दिलाने के लिए मैंने जिले सभी वरीय अधिकारियों का चक्कर लगाया। अब अपनी साइकिल पर बेटी की फोटो टांगे घूम रहा हूं ताकि लोग

इस लड़ाई में मेरा साथ दें, जिससे आरोपी को फांसी की सजा मिल सके।

क्या है मामला

- 5 जनवरी की देर शाम बच्ची अपने मोहल्ले के बच्चों के साथ खेल रही थी तभी पास के ही युवक ने बहला फुसला कर उसे दो और बच्चों के साथ अगवा कर

लिया था।

- 7 जनवरी की सुबह 2 बच्चे तो मिल गए, लेकिन बच्ची नहीं मिली। बरामद हुए दोनों बच्चों ने पुलिस को अगवा करने वाले युवक का नाम बताया।

- पुलिस ने युवक को गिरफ्तार किया और उसकी निशानदेही पर बच्ची का शव बरामद किया। युवक ने मासूम के साथ रेप किया था फिर सिर में चाकू घोंपकर उसकी हत्या कर दी थी।